কেকেআর মেন্টর ব্র্যাভোর সঙ্গে উইকেট শিকারে শীর্ষে ভুবনেশ্বর

ওয়েবডেস্ক: ডোয়েন ব্র্যাভো (Dwayne Bravo)। ব্রায়ান লারার দেশের অলরাউন্ডার। ক্যারিবিয়ান ক্রিকেটারদের একটা আক্রমণাত্মক ইমেজ রয়েছে। অলরাউন্ডার ব্র্যাভো সেখানে ফুরফুরে। যেন একরাশ খোলা হাওয়া নিয়ে আসেন। কখনও তাঁকে গানে। কখনও নাচে দেখা যায়। ব্র্যাভো এখন কলকাতা নাইট রাইডার্সের (Kolkata Knight Riders) মেন্টর। দুটি ম্যাচ হেরে গতবারের খেতাব জয়ী কেকেআর চাপে রয়েছে। আজনতুন তাস বের করে ট্র্যাভিস হেডদের হাত থেকে কেকেআর ম্যাচ বের করে নেবে। সেই আশাতে মুখিয়ে কলকাতার দর্শকরা। গতবারের আইপিএল (IPL2025) ফাইনালের পর এই প্রথম মুখোমুখি দুটি টিম। ইডেনের পিচ নিয়ে অনেক প্রশ্ন উঠছে। এই বিষয়ে জিজ্ঞাসা করা হলে ব্র্যাভোর মেজাজি জবাব, ঘরের মাঠে ফ্যানরাই সুবিধা করে দেয়। পিচের চেয়ে ওটাই বেশি গুরুত্বপূর্ণ। তার আগে বুধবার খবরের শিরোনামে এলেন ক্রিকেটার ব্র্যাভো।

আইপিএলে পেসারদের ইতিহাসে রেকর্ড ভুবনেশ্বর কুমারের (Bhuvneshwar Kumar)। যুগ্মভাবে সর্বোচ্চ উইকেট শিকারি হলেন রয়্যাল চ্যালেঞ্জার্স বেঙ্গালুরুর এই পেসার। ক্যারিবিয়ান রানার ডোয়েন ব্র্যাভোর সঙ্গে একই বন্ধনীতে এলেন তিনি। বুধবার গুজরাট টাইটান্সের বিরুদ্ধে খেলায় এই কৃতিত্ব অর্জন করেন ভুবনেশ্বর। ঘরের মাঠে গুজরাত টাইট্যান্সের বিরুদ্ধে আট উইকেটে হারে বেঙ্গালুরু। তবে গুজরাট অধিনায়ক শুভমন গিলের উইকেট নিয়ে ব্যক্তিগত এই রেকর্ড গড়েন তিনি। ভুবনেশ্বর কুমার ১৭৮টি ম্যাচে ১৮৩ উইকেটের মালিক হলেন। এতদিন ব্র্যাভোর দখলে ছিল ১৬১ ম্যাচে ১৮৩ উইকেট। আজ কোন নতুন তাস বের করে ট্র্যাভিস হেডদের হাত থেকে কেকেআর ম্যাচ বের করে নেয় তা দেখার জন্য মুখিয়ে কলকাতার দর্শকরা।

আরও পড়ুন: সেমিফাইনালের প্রথম পর্বে জয়ই লক্ষ্য মোহনবাগানের

তবে আইপিএলে এখনও পর্যন্ত সবচেয়ে বেশি উইকেট শিকারির রেকর্ড রয়েছে যুজবেন্দ্র চাহালের। তিনি ২০৬টি উইকেট নিয়েছেন। এরপরই রয়েছে পীযূষ চাওলা। তিনি ১৯২টি উইকেট নিয়েছেন।

দেখুন অন্য খবর: