নাইটদের ২০০, ম্যাচ জেতানোর দায়িত্ব এবার বোলারদের

কলকাতা: আরও একটা ব্যাটিং ব্যর্থতা গ্রাস করছিল কলকাতা নাইট রাইডার্সকে। ২.৩ ওভারে ১৬ রানে দুই উইকেট পড়ে গিয়েছিল। সানরাইজার্স হায়দরাবাদের হয়ে আগুন ঝরাচ্ছিলেন মহম্মদ শামি। নাইটদের দুই ওপেনার কুইন্টন ডি কক এবং সুনীল নারিন ফের ব্যর্থ।

অধিনায়ক অজিঙ্ক্য রাহানে এবং অঙ্গকৃশ রঘুবংশী ইনিংস এগিয়ে নিয়ে গেলেন। তরুণ প্রতিভা রঘুবংশী ৩২ বলে ৫০ করলেন, এ মরসুমে ধারাবাহিকভাবে রান করছেন তিনি। কিন্তু তিনি এবং রাহানে আউট হতে ফের রান ওঠার গতি কমে যায়। ১৬ ওভার পর্যন্তও মনে হচ্ছিল না যে ২০০ হবে। ঠিক ২০০-ই হল, নেপথ্যে ভেঙ্কটেশ আইয়ার এবং রিঙ্কু সিং।

আরও পড়ুন: কেকেআর মেন্টর ব্র্যাভোর সঙ্গে উইকেট শিকারে শীর্ষে ভুবনেশ্বর

নাইটদের সবথেকে দামি খেলোয়াড় ২৯ বলে ৬০ রানের বিস্ফোরক ইনিংস খেললেন। রিঙ্কু করলেন ১৭ বলে ৩২। তাঁদের শেষ বেলার ঝড়ে লড়ার মতো রান উঠল।

আইয়ার বলছেন পিচে বল একটু থমকাচ্ছে, বোলাররা ভালো করলে ম্যাচ জিতবেন। আজ তিন স্পিনার খেলাচ্ছে কেকেআর। ট্রাভিস হেড, ঈশান কিষাণ এবং অভিষেক শর্মা, তিন বাঁ-হাতি ব্যাটারের জন্য মইন আলি খেলছেন। সঙ্গে দুই মিস্ট্রি স্পিনার বরুণ চক্রবর্তী এবং সুনীল নারিন তো আছেনই।

দেখুন অন্য খবর: