৫৫ বলে ১৪১, তাও সন্তুষ্ট নন অভিষেকের বাবা!

ওয়েব ডেস্ক: এই আইপিএলে (IPL 2025) পরিচিত ছন্দে দেখা যাচ্ছিল না অভিষেক শর্মাকে (Abhishek Sharma)। শনিবার পঞ্জাব কিংসের (PBKS) বিরুদ্ধে ৫৫ বলে ১৪১ রানের বিধ্বংসী ইনিংস খেলে আগমন বার্তা দিয়েছেন তিনি। তাঁর ওই ইনিংসের সৌজন্যেই ২৪৬ রানের লক্ষ্য হেলায় পার করল সানরাইজার্স হায়দরাবাদ (SRH)। কিন্তু অভিষেকের এই স্মরণীয় ইনিংসের পরেও সন্তুষ্ট নন তাঁর বাবা!

ম্যাচের আগে জ্বর ছিল অভিষেকের। ব্যাট করতে নেমে শুরুতে ছন্দ পাচ্ছিলেন না, টাইমিং হচ্ছিল না। কিছুক্ষণ পর ছন্দ পেলেন এবং এমনই ছন্দ পেলেন যে আইপিএলের ইতিহাসে তৃতীয় সর্বোচ্চ ইনিংস খেলে দিলেন। ক্রিস গেলের (Chris Gayle) অপরাজিত ১৭৫ এবং ব্রেন্ডন ম্যাককালামের ১৫৮ পরেই অভিষেকের এই ইনিংস।

আরও পড়ুন: RR বনাম RCB ম্যাচে হতে পারে পাঁচ মাইলস্টোন

ম্যাচের প্রায় সব পুরস্কার জিতে নেওয়া অভিষেক বলেন, “ইনিংসটা খুব স্পেশ্যাল। আমার অনূর্ধ্ব-১৪ সময় থেকে বাবা খেলা দেখতে আসছেন। এই ইনিংসের সময় যদি তাঁকে জুম করে দেখা হয় তো দেখা যাবে তিনি আমাকে সিগন্যাল দিচ্ছেন, কোন শট খেলব পরামর্শ দিচ্ছেন। তিনি আমার প্রথম কোচ ছিলেন। বাবা এবং মায়ের সামনে এই ইনিংস খেলতে পারা আমার কাছে খুব স্পেশ্যাল।”

অভিষেক আরও বলেন, “এটা মনে হয় আইপিএলে আমার সবথেকে বেশি রান। বাবা আমাকে ম্যাচ শেষ করে আসার কথা বার বার বলেন। তাই আজ তিনি সন্তুষ্ট নন। উন্নতির জায়গা সবসময় থাকে। আমি আরও পরিশ্রম করব।”

দেখুন অন্য খবর: